b'\n_START_ARTICLE_\n\xc5\xa0portna gimnastika\n_START_PARAGRAPH_\n\xc5\xa0portna gimnastika je zvrst gimnastike, pri katerem gre predvsem za akrobatiko, seveda pa telovadce in telovadke odlikuje tudi niz ritmi\xc4\x8dnih sposobnosti (gib\xc4\x8dnost)._NEWLINE_S \xc5\xa1portno gimnastiko se ukvarjajo tako mo\xc5\xa1ki kot \xc5\xbeenske._NEWLINE_Imenujemo jo tudi orodna gimnastika, saj telovadci in telovadke tekmujejo na orodjih. Vsa orodja omogo\xc4\x8dajo raznolikost gibanja telesa v razli\xc4\x8dnih polo\xc5\xbeajih. Mo\xc5\xa1ki tekmujejo na \xc5\xa1estih orodjih: na parterju, na konju z ro\xc4\x8daji, na krogih, preskoku, bradlji in drogu. \xc5\xbdenske tekmujejo na \xc5\xa1tirih orodjih: na preskoku, na dvovi\xc5\xa1inski bradlji, na parterju in gredi._NEWLINE_Z gimnastiko se predvsem dekleta za\xc4\x8dnejo ukvarjati \xc5\xbee zelo zgodaj, nekatere \xc5\xbee pri treh letih starosti. Fantje se z gimnastiko za\xc4\x8dnejo ukvarjati med petim in enajstim letom starosti. \xc5\xbdenske se z gimnastiko prenehajo ukvarjati obi\xc4\x8dajno okoli 25 leta, razen \xc4\x8de pridejo vmes po\xc5\xa1kodbe in so se prisiljene nehati profesionalno ukvarjati s \xc5\xa1portom. Gimnastika je namre\xc4\x8d \xc5\xa1port, pri katerem se po\xc5\xa1kodbe zelo hitro zgodijo. Mo\xc5\xa1ki se z gimnastiko obi\xc4\x8dajno ukvarjajo dalj \xc4\x8dasa, saj njihovo telo pri 30. letih lahko \xc5\xa1e zelo aktivno deluje, medtem ko pri \xc5\xbeenskah pri taki starosti to ni ve\xc4\x8d mogo\xc4\x8de. \xc5\xbdenske obi\xc4\x8dajno dosegajo uspehe kariere med 15-im in 20-im letom starosti, mo\xc5\xa1ki pa zaslovijo kasneje.'